Evel-se e vez graet e lec’hioù zo, dre youl implijidi zo o-unan pe peogwir e kav d’an implijer ez eo an anaoudegezh eus ar brezhoneg un abeg enfredañ ouzhpenn ha pa ne vefe ket ret gouzout ar yezh evit kefridi an implijad (Ouestélio, un embregerezh moullañ hag eiladuriñ niverel, zo ur skouer vat war an dachenn-se) ; met ret eo anzav n’eus nemet kevredigezhioù, skingomzoù, kazetennoù ha skolioù arbennikaet war ar yezh a ya en-dro e brezhoneg penn-da-benn.